Diari Oficial de la Generalitat Valenciana


Sumari del DOGV 8346, del 25-07-2018 (2018/7265)

RESOLUCIÓ de 17 de juliol de 2018, de la consellera de Justícia, Administració Pública, Reformes Democràtiques i Llibertats Públiques, per la qual es modifica la Resolució de 6 de novembre de 2017, per la qual es creen els gabinets psicosocials comarcals de suport als jutjats i tribunals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8346

Data del DOGV
:   25-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7265


Data del document
:   17-07-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * sistema judicial

RESOLUCIÓ de 17 de juliol de 2018, de la consellera de Justícia, Administració Pública, Reformes Democràtiques i Llibertats Públiques, per la qual es modifica la Resolució de 6 de novembre de 2017, per la qual es creen els gabinets psicosocials comarcals de suport als jutjats i tribunals de la Comunitat Valenciana. [2018/7265]  
En data 6 de novembre de 2017, es dictà per la consellera Justícia, Administració Pública, Reformes Democràtiques i Llibertats Públiques resolució per la qual es creaven els gabinets psicosocials comarcals de suport als jutjats i tribunals de la Comunitat Valenciana.  
En data 31 de maig de 2018, es modificà la referida resolució en el sentit d'ampliar la competència territorial del gabinet psicosocial d'Alacant, adscrivint a aquest el partit judicial de Sant Vicent del Raspeig, que fins a aquest moment estava adscrit al de Benidorm, i puntualitzant alguna de les funcions arreplegades en la resolució de creació.  
  
S'ha considerat oportú crear dos gabinets psicosocials nous a Dénia i Torrent. A més es redistribuïx la competència territorial dels gabinets dels partits judicials de Benidorm, Paterna i València.  
  
En virtut del que exposa i de conformitat amb les atribucions que conferix a la consellera el Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer. Creació dels gabinets Psicosocials comarcals  
Es creen els gabinets psicosocials comarcals de suport als jutjats i tribunals, de les localitats de Dénia i Torrent, compost cada un d'ells per un/a psicòleg/òloga i un treballador social, amb la següent adscripció de partits judicials:  
  
Gabinets psicosocials comarcals Partit judicial  
Dénia Dénia  
Torrent Massamagrell  
 Moncada  
 Sagunt  
  
  
  
Segon. Modificació de l'àmbit territorial dels gabinets Psicosocials comarcals  
Es modifica l'adscripció inicial dels partits judicials de Benidorm, Paterna i València,  que serà la següent:  
  
Gabinets psicosocials comarcals Partit judicial  
Benidorm Benidorm  
 La Vila Joiosa  
Paterna Quart de Poblet  
 Llíria  
València València  
 Mislata  
  
  
  
Tercer. Entrada en funcionament i dotació de plantilla  
L'entrada en funcionament i dotació de les plantilles dels gabinets psicosocials comarcals de suport als jutjats i tribunals, de les localitats de Dénia i Torrent s'efectuarà atenent a la disponibilitat pressupostària existent per a la posada en marxa de les infraestructures necessàries, creació i dotació dels llocs de treball.  
Fins fins que no entren en funcionament els referits gabinets, no entrarà en vigor la modificació de l'àmbit territorial dels gabinets de Benidorm, Paterna i València.  
  
Quart. Entrada en vigor  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o aquell en la circumscripció del qual tinga el recurrent el seu domicili, en el termini de dos mesos, comptats des de l'endemà de la seua notificació, de conformitat amb el que establixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se potestativament recurs de reposició davant del mateix òrgan que la dicta, en el termini d'un mes, comptat des de l'endemà de la seua notificació o qualsevol altre recurs que estime procedent per a la defensa dels seus interessos.  
  
València, 17 de juliol de 2018.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.